Rajav kääne

Rajav kääne ehk rajav ehk terminatiiv on kääne, mis väljendab ruumilist, ajalist, vahel ka kvantitatiivset piiri märkivat määrust või täiendit.Mati Erelt, Reet Kasik, Helle Metslang, Henno Rajandi, Kristiina Ross, Henn Saari, Kaja Tael, Silvi Vare 1995. Eesti keele grammatika I. Tallinn: Eesti Teaduste Akadeemia Eesti Keele Instituut.

 Eesti keel 
Rajava käände tunnus on alati ni.Mati Erelt, Tiiu Erelt, Kristiina Ross 2007. Eesti keele käsiraamat. Tallinn: Eesti Keele Sihtasutus.

Rajava käändega väljendatakse:

 ruumilist piiri, nt Kõndisime aeglaselt metsatukani. Põld ulatus metsani;
 ajalist piiri, nt Ootasin teda hommikust õhtuni;
 kvantitatiivset piiri, nt Närvid olid kõigil viimse võimaluseni pingul. Temperatuur langes kolme kraadini.

 Viited 

Kategooria:Käänded
Kategooria:Eesti keel
Kategooria:Morfoloogia
Kategooria:Vormiõpetus